Μάικ Ουέστερν

Ο Μάικ Ουέστερν (Mike Western, Σαουθάμπτον, Ηνωμένο Βασίλειο, 4 Φεβρουαρίου 1925 – 13 Μαΐου 2008 Ian Wheeler, Mike Western remembered, Down The Tubes. Ανακτήθηκε στις  21/5/2008 )  ήταν Βρετανός καλλιτέχνης εικονογραφημένων (κόμικς). Μετά τη θητεία του στον βρετανικό στρατό κατά τον Β΄ Π.Π. ξεκίνησε να εργάζεται στην εταιρεία «G.B. Animation». Αργότερα έπιασε δουλειά στην εκδοτική εταιρεία «Amalgamated Press» μαζί με τους συναδέλφους του Έρικ Μπράντμπουρι και Ρον Κλαρκ, δημιουργώντας σειρές όπως «Lucky Logan» και «Johnnie Wingco» Steve Holland, Mike Western (1925-2008), Bear Alley. Ανακτήθηκε στις 20/5/2008

Αφού για ένα διάστημα (1960) πέρασε από την TV Express, όπου σχεδίασε τα τηλεοπτικά καρτούν «No Hiding Place» και «Biggles», το 1962 ξεκίνησε συνεργασία με το περιοδικό «Buster» για το οποίο σχεδίασε πολλές γνωστές σειρές. Η πιο διάσημη από αυτές ήταν το «The Leopard from Lime Street», σε συνεργασία με τον Bradbury, που εκτός από σχέδια, επιμελήθηκε και το μελάνωμαThe Leopard from Lime Street at bustercomic.co.uk . Άλλες δημιουργίες του στο ίδιο περιοδικό ήταν τα «When Britain Froze», «World in Peril», «The Star of Fortune» Dominik Vallet and Steven Taylor, Mike Western, DanDare.info 

Την ίδια εποχή επέκτεινε την εργασία του και στο περιοδικό «Valiant», για το οποίο εργάσθηκε έως τα μέσα της δεκαετίας του ’70. Η πιο αξιόλογη δουλειά του εκεί ήταν το «The Wild Wonders», σε σενάριο του Τομ Τάλι, ενώ άλλες σειρές που επιμελήθηκε ήταν τα «Jack O' Justice», «The Duke of Dry Gulch», ενώ φιλοτέχνησε περισσότερα από 500 εξώφυλλα ιστορικών θεμάτωνLew Stringer, Mike Western 1925 - 2008, Blimey! It's Another Blog About Comics!, Ανακτήθηκε στις 26/5/2008. Μετά το κλείσιμο του εντύπου, ο Ουέστερν μετακόμισε στο περιοδικό «Battle Picture Weekly», σχεδιάζοντας την επική σειρά του John Wagner, «Darkie’s Mob»Darkie's Mob at Captain Hurricane's Best of Battle, όπως και τα «HMS Nightshade», «The Sarge», καθώς και το εμβληματικό έργο του Τάλι «The Team That Went to War»The Team that Went to War Ανακτήθηκε στις 21/3/2013 από Wayback Machine στο Captain Hurricane's Best of Battle. Το 1977 και το 1981 σχεδίασε εξώφυλλα για το περιοδικό «2000 AD»Mike Western on Barney's 2000 AD database. Το 1980 σχεδίασε τη σειρά «Baker's Half Dozen» για το περιοδικό «Speed», αργότερα δε τα «Topps on Two Wheels» και «Golden Boy» για το «Tiger» καθώς και τα «Computer Warrior», «The Hard Men», «Shadow» και «The Avenger» για το περιοδικό «Eagle». Για λογαριασμό του «Scorcher» και του «Roy of the Rovers» σχεδίασε τη σειρά «Billy’s Boots», όπως επίσης και την ίδια τη σειρά Roy of the Rovers στην εφημερίδα «Daily Star» (1992 – 93).

Ακολούθως αποσύρθηκε από τα κόμικς, εκτός μίας δουλειάς του για ένα θεατρικό περιοδικό (1997 – 2000) και προσηλώθηκε στην καθαρά ζωγραφική ενασχόληση. Πέθανε σε ηλικία 83 ετών, ύστερα από ολιγόμηνη νοσηλεία, λόγω καρδιακών προβλημάτων.

Εξωτερικοί σύνδεσμοι
Pieter A. Bel, «Mike Western (1925 – 2008)» 
Βιογραφικό του Mike Western στην «Lambiek Comiclopedia»

Παραπομπές

Ουεστερν Μαικ